Komission asetus (EY) N:o 1967/2001, annettu 8 päivänä lokakuuta 2001, tiettyjen Tanskassa ja Ruotsissa myönnettyjen maatalouden valuuttajärjestelmän tasaustukien mukauttamisesta



Virallinen lehti nro L 268 , 09/10/2001 s. 0026 - 0027



Komission asetus (EY) N:o 1967/2001, annettu 8 päivänä lokakuuta 2001, tiettyjen Tanskassa ja Ruotsissa myönnettyjen maatalouden valuuttajärjestelmän tasaustukien mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 5 artiklan, sekä katsoo seuraavaa: (1) Euron muuntokursseista kansalliseksi rahayksiköksi tai 1 päivänä heinäkuuta 1999 tai 1 päivänä elokuuta 1999 sovellettavista valuuttakursseista johtuvat tasaustuen enimmäismäärät eri jäsenvaltioille vahvistetaan komission asetuksessa (EY) N:o 1639/1999(2) ja (EY) N:o 2200/1999(3). (2) Euron muuntokursseista kansalliseksi rahayksiköksi tai 1 päivänä heinäkuuta 2000 tai 1 päivänä elokuuta 2000 sovellettavista valuuttakursseista johtuvat tasaustuen enimmäismäärät Ruotsille ja Yhdistyneelle kuningaskunnalle vahvistetaan komission asetuksessa (EY) N:o 1612/2000(4) ja (EY) N:o 2293/2000(5). (3) Asetuksen (EY) N:o 2799/98 5 artiklan 3 kohdassa säädetään, että tuen toisen ja kolmannen erän määrä on vähennettävä suhteessa edelliseen erään vähintään kolmanneksella ensimmäisessä erässä myönnetystä tuesta, ja sen 5 artiklan 4 kohdassa säädetään, että tasaustuen enimmäismäärä on vähennettävä tai se on peruttava sen perusteella, miten toisen ja kolmannen erän ensimmäisenä päivänä todettujen valuuttakurssien kehittyminen vaikuttaa tuloihin. (4) Komission asetuksessa (EY) N:o 1580/2001(6) vahvistetaan tiettyihin suoriin tukiin sovellettava muuntokurssi, jonka määräytymisperuste on 1 päivä heinäkuuta 2001. Tanskan ja Ruotsin kruunuille vahvistetuista kursseista ilmenee, että kyseisten valuuttojen arvo on alentunut. (5) Näin ollen Tanskan osalta on syytä vähentää edelleen 1 päivän heinäkuuta 1999 määräytymisperusteista johtuvan tasaustuen enimmäismäärää 1 päivän heinäkuuta 2001 ja 30 päivän kesäkuuta 2002 väliseen jaksoon kuuluvien erien osalta. Ruotsille ei anneta lupaa myöntää näiden erien osalta tasaustukia, joiden määräytymisperusteen päivämäärät ovat 1 päivä heinäkuuta 1999, 1 päivä elokuuta 1999, 1 päivä heinäkuuta 2000 ja 1 päivä elokuuta 2000. (6) Tukijärjestelmästä tiettyjen peltokasvien viljelijöille annetun asetuksen (EY) N:o 1251/1999 muuttamisesta kuidun tuotantoon tarkoitetun pellavan ja hampun sisällyttämiseksi kyseiseen järjestelmään 27 päivänä heinäkuuta 2000 annetun neuvoston asetuksen (EY) N:o 1672/2000(7) mukaisesti kuitujen tuotantoon tarkoitettu pellava ja hamppu sisältyvät markkinointivuodesta 2001/2002 tiettyjen peltokasvien viljelijöille tarkoitettuun tukijärjestelmään. Sen vuoksi kuidun tuotantoon tarkoitetun pellavan ja hampun pinta-alatukien määräytymisperusteen päivämäärä muutetaan mainitusta markkinointivuodesta alkaen 1 päivästä elokuuta 1 päivään heinäkuuta. (7) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Tukiin, joiden määräytymisperusteen päivämäärä on 1 päivä heinäkuuta 2001, liittyvien erien osalta sovelletaan Tanskalle asetuksen (EY) N:o 1639/1999 liitteessä vahvistettuihin tasaustuen määriin kerrointa 0,7776. 2 artikla Tukiin, joiden määräytymisperusteen päivämäärä on 1 päivä heinäkuuta 2001, liittyvien erien osalta Ruotsille ei anneta lupaa myöntää asetusten (EY) N:o 1639/1999, (EY) N:o 2200/1999, (EY) N:o 1612/2000 ja (EY) N:o 2293/2000 liitteissä ilmoitettuja tasaustuen määriä. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä lokakuuta 2001. Komission puolesta Franz Fischler Komission jäsen (1) EYVL L 349, 24.12.1998, s. 1. (2) EYVL L 194, 27.7.1999, s. 33. (3) EYVL L 268, 16.10.1999, s. 8. (4) EYVL L 185, 25.7.2000, s. 36. (5) EYVL L 262, 17.10.2000, s. 12. (6) EYVL L 209, 2.8.2001, s. 16. (7) EYVL L 193, 29.7.2000, s. 13.